王璲 (廣安)

王璲（），字元偑，號子荊，四川順慶府廣安州人，明末清初政治人物、學者。

 生平 
王璲為明朝戶部右侍郎王德完之次子（乾隆）《廣安州志》卷之六：「公諱璲，字元偑，號子荊，明大司徒希泉公之仲子也。」。少年博通群籍，十餘歲補博士弟子員。事親至孝，父卒時「哀毀骨立」，扶櫬歸里（乾隆）《廣安州志》卷之六：「司徒公卒於任，聞訃哀毁骨立，往返數千里奔喪扶櫬……公方二十許而練達恒如老成。」。其後以明經承父蔭入仕，授順天府治中，改南京戶部江西司主事，督理常德銅務（乾隆）《廣安州志》卷之六：「初授順天治中，再移南戶部江西司主事，督常德銅差，一時聲譽藉甚。」。丁母憂回籍，服闋後起為南京戶部新餉司郎中，遷廣西按察司僉事、兵備左江，未到任，旅居南直隸，無意仕進（乾隆）《廣安州志》卷之六：「旋丁太夫人艱歸，起南戶部新餉司郎中，遷廣西左江道，永任旅食江南，絕意仕進。」。

清初，當局聞其才名，強起之，授江南驛鹽道按察司副使，任內釐清驛政，針對「黃快丁」因漕運累破家的弊病，區分黃、運二船，改革驛站設置與徵派之法，並將成果編為《船政新書》，立為令典（乾隆）《廣安州志》卷之六：「公訪求驛政最急者莫如黃快丁每因漕累破家……公分別黃運一訪兩田倪公法漕撫……勒為令典，名《船政新書》。」，又整頓鹽務，阻遏商賈操控（乾隆）《廣安州志》卷之六：「江寧食鹽若商人高下，公阻商賈聽民自為便宜。」。因政績卓著，陞湖廣布政使司參政、分守上荊南，駐澧州。當時值南明勢力與流寇活動頻仍，澧州為前線。王璲加固城防，創設學校，推行屯田，與民休息（乾隆）《廣安州志》卷之六：「密邇巨寇……公率士民歸城，闢官舍，創學校，備戰備，給牛種以屯田。」。流寇首領王進財、張光萃率精兵三萬圍攻澧州，王璲親冒矢石指揮防禦，相持兩月，出奇兵於洋湖口大破敵軍，「八戰八克」，王進財敗死，張光萃僅以身免，以此戰功被譽為知兵（乾隆）《廣安州志》卷之六：「流寇王進財、張光萃果帥精銳三萬薄城下，公冒矢石指揮士卒，相持兩月，突出奇兵大捷於洋湖口，八戰八克，進財走死，光萃僅以身免，一時推公知兵。」。然而因其剛直，遭讒言中傷而去職（乾隆）《廣安州志》卷之六：「不意為讐家所中解官。」。

去官後，王璲專心學問，與邢昉、周亮工、李長祥等南北名士詩文唱和，並涉獵西洋算學、醫術、堪輿、書畫、農藝等，著述宏富，達三十餘種（乾隆）《廣安州志》卷之六：「益肄力於古學，與吳人邢昉、周景濓……蜀人尹子求、范支光、李長祥輩稱詩揚搉……而旁及西洋勾股、岐黃養生、堪輿家言，法書名畫，種植修造，靡不究悉，著述三十餘種。」。晚年思鄉，歸廣安州，於兔兒山預築生壙。康熙二十年（1681年）九月病卒，享年八十二歲（乾隆）《廣安州志》卷之六：「辛酉九月疾作，奉遺命卒後三日師窆，公時年八十二歲。」。

 家族 
王璲出身廣安州望族。父王德完，字子醇，號希泉，明朝萬曆十四年進士，官至戶部右侍郎，以直言極諫聞名（光緒）《廣安州志》卷十三拾遺志：「王公慷慨起曰：『此言官責，公詞臣可無言，然某言之必死……』疏入，神宗大怒，下詔獄究問……拜杖謫歸，天啟中起廢籍至戶部尚書。」。王璲兄弟六人，長兄王璟（項城縣知縣）、三弟王珣（普安州知州）、四弟王瑨（順寧府知府）、五弟王瑊（廩生）、六弟王瓘（庠生）（乾隆）《廣安州志》卷之六：「公之長兄璟河南項城縣令，三弟珣貴州普安州，四弟瑨雲南順寧太守，五弟瑊廩生，六弟瓘庠生。」。

子：凡五人。
 長子王有師，貢生，元配熊氏出。
 次子王有鼎，庠生，側室趙氏出。
 三子王有馮，康熙十一年壬子科舉人，虹縣知縣。
 四子王有章，庠生，側室周氏出。
 五子王有經，庠生，側室李氏出（乾隆）《廣安州志》卷之六：「公五子：長有師貢生熊氏出，次有鼎庠生趙氏出，三有馮壬子舉人，四有章庠生周氏出，五有經庠生李氏出。」。

女：凡五人，均適仕宦之家。
 長女王有昆，適舉人宋起萃之子宋喆（庠生），熊氏出。
 次女王有荃，適梁山縣進士高射斗第四子高宗梅（商南縣知縣）。
 三女王有芷，適富順縣進士陳盟（天啟二年壬戌科進士，號雪灘）第三子陳𢋆（庠生）。
 四女王有蘅，適敘州府進士宗敦一（崇禎四年辛未科進士，號凌霄）第三子宗之瑚（監生）。
 五女王有蓀，適泗州儒學教諭顧偑公仲子顧清注（庠生）。後四女為側室周氏出（乾隆）《廣安州志》卷之六：「長女有昆適舉人宋起萃子喆庠生熊氏出，次女有荃適梁山進士暴巖高公四子商南知縣宗梅，有芷適富順翰林雪灘陳公三子庠生𢋆，有蘅適敘府進士凌霄宗公三子太學生之瑚，有蓀適泗州教諭偑公顧公仲子庠生清注俱周氏出。」。

孫：十一人。

長孫王鈾，庠生，王有師出。

王鑄，庠生，王有馮出，其後寄居江浦縣浦子口（康熙）《重修江浦縣新志》卷六：「王有馮……子名鑄，荊州軍前援例，寄居浦子口。」。

其餘孫輩尚有王鋐、王鎮（王有馮出）、王鎔、王鎬、王鉞、王鑑、王鍊、王鐘（王有章出）、王銑（王有經出）（乾隆）《廣安州志》卷之六：「孫十一人，長鈾庠生有師出，次鑄庠生鋐鎮有馮出，鎔鎬鉞鑑鍊鐘有章出，銑有經出。」。

 著述 
王璲著述甚豐，旨在經世致用，然多未流傳。其政書《船政新書》於江南驛鹽道按察司副使任內撰成，為改革漕運與驛站管理之令典（乾隆）《廣安州志》卷之六：「勒為令典，名《船政新書》。」。其餘著作據墓誌稱有三十餘種，涉及經學、詩文、兵法、水利、刑名及西洋技藝等（乾隆）《廣安州志》卷之六：「著述三十餘種，皆確期有禆於世用。」。

 註釋 

S
Category:廣安人
Category:明朝順天府治中
Category:南京戶部主事
Category:南京戶部郎中
Category:清朝江南按察司副使
Category:清朝湖廣布政使司參政